**Generalforsamling i Vejlaget Padborg mandag d. 14. marts 2018**

Til stede var: Tanja (nr. 1), Daniel (nr. 1), Søren (nr. 9), Lisbeth (nr. 11), Birgitte (nr. 13), Martin (nr. 15), Agnete (nr. 19), Aksel (nr. 25), Bo (nr. 31), Filip (nr. 35), Per (nr. 45), Søren (nr. 47)

Afbud fra: Lasse (nr. 3), Rene (nr. 27), Ulla og Poul (nr. 39), Birte (nr. 41) - har givet fuldmagt til Bo (nr. 31), Mikkel (nr. 43) - givet fuldmagt til Søren (nr. 47), Philippa (nr. 7)

**Ad dagsordenens punkt 1: Valg af dirigent**

Tanja (nr. 1) blev valgt og konstaterede, at generalforsamlingen var rettidigt

indkaldt, og at dagsordenen var i overensstemmelse med vedtægterne.

**Ad dagordenens punkt 2: Valg af referent**

Martin (nr. 15) blev valgt.

Umiddelbart forinden dagsordenens pkt. 3 uddeltes referatet fra sidste års generalforsamling. Dette gav anledning til bemærkningerne:

* Per (nr. 45) kommenterer, at det var sent at modtage referatet, hvilket bestyrelsen og forsamlingen er enige i.
* Filip (nr. 35) konstaterer, at det ikke fremgår af referatet, at han blev valgt som revisorsuppleant.

**Ad dagordenens punkt 3: Formandens beretning**

Formanden Bo (nr. 31) giver sin beretning.

Følgende gav anledning til diskussion og kommentarer: Rødovre kommune har godkendt vejlaugets ansøgning om ensretning af Padborgvej, skiltning heraf samt privat parkering til vejlaugets medlemmer. Det forventes fra kommunens side, at parkeringen er implementeret indenfor et år. Parkeringsretten bliver sandsynligvis skrevet ind i vejlaugets vedtægter på en ekstraordinær generalforsamling i løbet af året.

Forsamlingen bliver enige om, at der skal nedsættes et udvalg, som kan undersøge forskellige modeller for, hvordan regler for og håndhævelse af parkeringsretten kan udmøntes.

Herefter bemærkningerne:

* Daniel (nr. 1) bemærker, at kommunens frist for at implementere parkeringen ikke fremgår af tilladelsen.
* Bo (nr. 31) oplyser, at fristen blev givet telefonisk.

**Ad dagordenens punkt 4: Gennemgang af regnskab**

Bo (nr. 31) forklarer, at der forventes betydeligt større udgifter de kommende år pga. forestående renovation af Padborgvej. Derudover giver fordybninger i vejen mistanke om at kloak under vejen muligvis er beskadiget hvilket må afklares ved en TV-inspektion.

Nr. 17 ikke har betalt kontingent 2014-2017. Det diskuteres hvad der skal gøres i sagen, og forsamlingen er enige om, at der skal startes en inkassosag som vedtægterne foreskriver ved manglende betaling af kontingent.

Søren (nr. 47) bemærker til regnskabets note om, at nogle medlemmer ikke er blevet opkrævet kontingent i tide, at bestyrelsen skal huske at opkræve kontingent for nye medlemmer.

**Ad dagordenens punkt 5: Indkomne forslag**

Ingen indkomne forslag.

**Ad dagordenens punkt 6: Vedtagelse af medlemskontingenter samt gebyrer**

Bestyrelsen anbefaler at fastholde et årligt kontingent på kr. 2.000 - primært for at spare op til forestående større renovation af Padborgvej.

Per (nr. 45) foreslår, at nedsætte kontingentet til kr. 1.000 per år med kommentarerne, at vejen så vidt muligt kunne lappes frem for at foretage en større renovation og at en eventuel større renovation burde finansieres delvist med et lån. Søren (nr. 47) slutter sig til forslaget med kommentaren, at opsparingen til en renovation står bedre på de enkelte medlemmers konto frem for vejlaugets konto.

Et flertal vedtager at fastholde kontingentet på kr. 2.000 per år.

**Ad dagordenens punkt 7: Valg af bestyrelse**

Bo (nr. 31) blev genvalgt som bestyrelsesmedlem

Tanja (nr. 1) blev genvalgt som bestyrelsesmedlem

Philippa (nr. 7) blev nyvalgt som bestyrelsesmedlem

Aksel (nr. 25) blev nyvalgt som suppleant

Daniel (nr. 1) blev nyvalgt som suppleant

Søren Lund (nr. 47) blev genvalgt som revisor

Mikkel Nilsson (nr. 43) blev genvalgt som revisor

Filip (nr. 35) blev valgt som revisorsuppleant

**Ad dagordenens punkt 8: Eventuelt**

Der vil blive holdt sommerfest igen i år. Tanja (nr. 1) og Marie (nr. 23) finder frem til et format og melder derefter noget ud.

Alle opfordres til at melde sig til Nabohjælp. Der vil blive sat Nabohjælp skilte op ved begge indgange til Padborgvej.

Reviderede vedtægter med ændringerne vedtaget på sidste generalforsamling blev delt ud.

Per (nr. 45) spørger, hvornår den ekstraordinære generalforsamling omkring parkeringsregler kunne/burde ligge. Det vendes i forsamlingen, som når frem til målsætningen at afholde den ekstraordinære generalforsamling før sommeren.

Daniel (nr. 1) foreslår at der, for at nå en ekstraordinær generalforsamling før sommeren, nedsættes et parkeringsudvalg med det samme. Der findes frem til Bo (nr. 31), Søren (nr. 9) og Daniel (nr. 1) som udvalgets foreløbige medlemmer. Udvalget er åbent og alle vejlaugets medlemmer er velkomne til at deltage.